b'\n_START_ARTICLE_\nDet britiske ultimatumet i 1890\n_START_PARAGRAPH_\nDet britiske ultimatumet av 11. januar 1890 kom etter en tvist mellom Portugal og den britiske regjeringen om territoriet som l\xc3\xa5 mellom de to portugisiske koloniene Mosambik og Angola. Dette omr\xc3\xa5det g\xc3\xa5r i dag under Zimbabwe og deler av Zambia og Malawi. Portugal gjorde krav p\xc3\xa5 dette omr\xc3\xa5det og la det inn p\xc3\xa5 \xc2\xabDet rosa kartet\xc2\xbb. Kartet kom i konflikt med britenes ambisjoner om \xc3\xa5 bygge et jernbanesamband mellom Kairo og Cape Town for \xc3\xa5 lenke sammen de britiske koloniene fra s\xc3\xb8r til nord p\xc3\xa5 kontinentet._NEWLINE_I 1884\xe2\x80\x931885 krysset Hermenegildo Capelo og Roberto Ivens kontinentet fra Mo\xc3\xa7\xc3\xa2medes s\xc3\xb8r i Angola til Quelimane nord i Mosambik i et oppdrag fra Portugal. I 1887 publiserte Portugal det territoriale kravet som sammenslo de to koloniene. Dette skjedde for \xc3\xb8vrig i forst\xc3\xa5else med Tyskland. Det britiske ultimatumet kom for \xc3\xa5 tvinge Portugal til \xc3\xa5 trekke tilbake milit\xc3\xa6re styrker ut fra det omstridte omr\xc3\xa5det._NEWLINE_Kong Carlos I gav etter for ultimatumet og i Portugal s\xc3\xa5 republikanerne p\xc3\xa5 hendelsen som en nasjonal forn\xc3\xa6rmelse og ga kongen skylden for dette. Regjeringen ble tvunget til \xc3\xa5 g\xc3\xa5 av og Ant\xc3\xb3nio de Serpa Pimentel ble ny statsminister. Den 20. august 1890 undertegnet Portugal, Tyskland og Storbritannia en traktat i London som fastsatte grensene for Angola og Mosambik. Da traktaten ble kjent i Portugal br\xc3\xb8t det ut protestb\xc3\xb8lger igjen, og den nye regjeringen falt.'